Pean tunnistama, et minul otsest plaani ettevõtjaks hakata ei olnud. Pean ennast pigem loominguliseks inimeseks, kellel on soov oma ideid katsetada ja reaalsuses proovile panna. Ei ole osanud seda pidada ettevõtja pisikuks. Küll aga tekib mul salajane soov tõesti asju lahendada, kui enda jaoks olulist kitsaskohta märkan. Olen  võimaluste otsija, mida keerulisem väljakutse, seda põnevam tundub. Noore initsiatiivika disainimeisterdajana tundsin suurt puudust müügivõimalusest. Siis alustasingi esimese ürituse Moeturg korraldamist, et ka teisi selles samas mures aidata. See oli minu esimene ettevõtmine.